આપણી ભ્રાંત સમજણ છે કે અસુર એટલે મોટા દાંતવાળો, મોટા નખવાળો, લાંબા વાળવાળો, મોટી આંખોવાળો કોઇ ભયંકર રાક્ષસ! ખરું જોતાં અસુર એટલે ‘અસુષુ રમન્તે ઇતિ આસુરાઃ’ પ્રાણોમાં રમમાણ થનારો, ભોગોમાં જ રમમાણ થનારો. તેમજ મહિષ એટલે પાડો, અને એ રીતે જોતાં પાડાની વૃત્તિ જોતો હોય છે. સમાજમાં આજે આ પાડાની વૃત્તિ ફાલતી જાય છે. પરિણામે આખો સમાજ સ્વાર્થી, પ્રેમવિહીન અને ભાવનાશૂન્ય બન્યો છે. સમાજમાં આજે વ્યક્તિવાદ અને સ્વાથૈકપરાયણતા અમર્યાદ બનીને મહિષાસુર રૂપે નાચતાં રહેલા છે. આ મહિષાસુરને નાથવા મા પાસે સામર્થ્ય માગવાના દિવસો એટલે નવરાત્રિના દિવસો!